Om te oorleef | SARIE
Om te oorleef	deur Marita van der Vyver
Ja, Marianne Faithfull se hartverskeurende ballade oor ’n huisvrou wat op die ouderdom van 37 besef sy sal nooit in ’n sportmotor deur Parys ry nie, het deur diejare ’n soort kenwysie geword vir ontnugterde vroue wêreldwyd. Want Faithfull wéét van ontnugtering. Van teleurstelling en terugslae. Van platval en bly lê en opstaan en wéér probeer. Dis een van die redes waarom ek haar bewonder.
Terwyl ek gisteraand luister hoe sy ’n lied sing wat sy haar anthem noem – Do you feel alive? Can you feel alive? – dink ek hoe jammer, hoe vrééslik jammer, datsoveel kunstenaars moet sterf om werklik onsterflik beroemd te word. Terwyl ons tog eerder dié wat oorleef, behoort te loof tot in lengte van dae?
Daarom is dit so ’n verligting om ’n sangeres van oor die sestig te sien wat nie skroom om haar ervaring óf haar ouderdom te wys nie. Want die twee gaan noueenmaal saam. Ons word ongelukkig nie álmal wyser met die jare nie – maar dis onmoontlik om wyser te word sónder die jare.
stem heelhartig met jou saam. n ou huis kan jy met vertroeteling opknap – maar dit bly n OU huis!! just grow old gracefully… LEKKER SKRYF